Chess Records

Chess Records var et lite amerikansk plateselskap i Chicago, Illinois, opprettet 1950 (og varte fram til  	1975), som spesialiserte seg på utgivelser av blues og rhythm & blues. Med tiden ekspanderte det til også å utgi soulmusikk, gospel, tidlig rock and roll, og tidvis jazz og komiske innspillinger, utgitt på Chess eller underselskaper som Checker, Argo, og Cadet. Chess’ musikkatalog er per 2017 eid av Universal Music Group og administrert av Geffen Records. Bordowitz, Hank (2007): Dirty Little Secrets of the Record Business: Why So Much Music You Hear Sucks, Chicago Review Press, s. 15

Selskapet ble grunnlagt og drevet av to jødiske brødre som hadde innvandret fra Polen, Leonard og Phil Chess (navnene anglifisert fra henholdsvis Lejzor og Fiszel Czyz). Selskapet produserte og utga mange singler og album som er ansett som sentrale i den amerikanske musikalske kanon. Petraitis, Paul W. «Chess Records», Encyclopedia of Chicago Musikeren og kritikeren Cub Koda beskrev Chess Records som «Amerikas største plateselskap for blues.» Koda, Cub (23. august 1967): «Chess Blues, Various Artists | Songs, Reviews, Credits», AllMusic.

Chess Records ble kjent for den type blues, rock'n'roll og rhythm & blues som ble spilt inn i deres studio i Chicago. Selskapet ga ut artister som Ike Turner, Muddy Waters, Howlin' Wolf, Chuck Berry og Bo Diddley. Andre artister som var knyttet til Chess Records var Willie Dixon, Sonny Boy Williamson II, Gene Ammons, Jimmy Rogers, Little Walter, The Moonglows, Etta James, Minnie Riperton med flere. Særlig Willie Dixon var en viktig person på Chess Records. I tillegg til å være dyktig bassist og produktiv låtskriver, medvirket han også som innspillingsprodusent på mange utgivelser og ble en slags gallionsfigur for selskapet.

 Referanser 

Eksterne lenker

 Chess Records studio (engelsk)
 Chess' historie (engelsk)

Kategori:Plateselskaper fra USA
Kategori:Blues
Kategori:1950 i USA